UZAICINĀJUMS
piedalīties SIA “Komunālserviss TILDe” cenu aptaujā
par balkona/terases atjaunošanu
Lielā iela 38, Kandava
Kadastra Nr. 9011 0010683 002
Nr. 1-18/19
Cenu aptaujas noteikumi
1.  Informācija par pasūtītāju
1.1. Nosaukums: SIA “Komunālserviss TILDe”.
1.2. Reģistrācijas Nr. 50103420091.
1.3. Juridiskā adrese: Spartaka iela 2A, Tukums, Tukuma novads, LV-3101.
1.4. Kontaktpersona: dzīvojamo māju apsaimniekošanas speciāliste Santa Heimane, tālr. 25585315, e-pasts santa.heimane@ktilde.lv.
2.  Cenu aptaujas priekšmets un līguma izpildes noteikumi
2.1. Cenu aptaujas priekšmets ir Balkona/terases atjaunošana ēkai ar kadastra Nr. 9011 0010683 002, Lielā iela 38, Kandava, Tukuma novads.
2.2. Darbi ietver esošās nolietotās balkona/terases konstrukcijas un bojāto elementu drošu demontāžu, pagaidu drošības pasākumus, bojāto mūrēto ķieģeļu balstu remontu vai pārbūvi, koka nesošo elementu un klāja atjaunošanu, savienojumu izbūvi, pieslēgumu pie fasādes, hidroizolāciju, nokrišņu ūdens novadīšanu, virsmu apdari, būvgružu izvešanu un nodošanu atbilstošā apsaimniekošanā, kā arī darbu dokumentācijas nodošanu.
2.3. Darbu apjomu un risinājumu pamato tehniskās apsekošanas atzinums. Īpaša uzmanība jāpievērš Foto Nr. 84 fiksētajam balkona/terases stāvoklim un 2. pielikumā noteiktajām prasībām.
2.4. Pretendents pirms piedāvājuma iesniegšanas obligāti apseko objektu, veic nepieciešamos kontroluzmērījumus un izvērtē piekļuvi, konstrukciju faktisko stāvokli, demontāžas secību, nepieciešamos pagaidu drošības pasākumus, savienojumu mezglus un ūdens novadīšanas risinājumu.
2.5. Darbi jāveic atbilstoši spēkā esošajiem normatīvajiem aktiem, darba aizsardzības un ugunsdrošības prasībām, būvizstrādājumu ražotāju norādījumiem un labas būvniecības prakses principiem.
2.6. Līguma izpildes gala termiņš ir 2026. gada 1. novembris. Pretendents piedāvājumā norāda darbu sākšanas datumu, darbu izpildes ilgumu un darbu organizācijas kārtību.
2.7. Minimālais garantijas termiņš veiktajiem darbiem un izmantotajiem materiāliem ir 36 mēneši no darbu pieņemšanas un nodošanas akta parakstīšanas dienas.
2.8. Līgums tiks slēgts, ja piedāvājums atbildīs cenu aptaujas prasībām un pasūtītājs pieņems lēmumu par darbu veikšanu un finansējumu. Iesniegtais piedāvājums nerada pasūtītājam pienākumu noslēgt līgumu.
3.  Piedāvājumu iesniegšanas kārtība un termiņš
3.1. Piedāvājumu lūdzam iesniegt līdz 2026. gada 17. septembrim plkst. 12.00, nosūtot elektroniski uz e-pasta adresi info@ktilde.lv. E-pasta tematā norāda “Cenu aptauja - balkona/terases atjaunošana Lielā iela 38, Kandava”.
3.2. Piedāvājums iesniedzams par visu cenu aptaujas apjomu. Daļēji piedāvājumi netiks vērtēti.
3.3. Pasūtītājam ir tiesības neizskatīt piedāvājumu, kas iesniegts pēc norādītā termiņa.
4.  Objekta apsekošana
4.1. Objekta apsekošana ir obligāta. Apsekošanas laiku iepriekš saskaņo ar dzīvojamo māju apsaimniekošanas speciāliste Santa Heimane, tālr. 25585315, e-pasts santa.heimane@ktilde.lv.
4.2. Piedāvājumam pievieno aizpildītu un parakstītu apliecinājumu par objekta apsekošanu (3. pielikums). Piedāvājums bez šā apliecinājuma netiks vērtēts.
5.  Piedāvājuma noformējums un cena
5.1. Piedāvājuma dokumentiem jābūt latviešu valodā un tos paraksta pretendenta pārstāvēt tiesīgā vai pilnvarotā persona.
5.2. Cenā iekļauj visus materiālus, darbu, transportu, piekļuves un pacelšanas līdzekļus, sastatnes vai citus kolektīvās aizsardzības risinājumus, pagaidu drošības pasākumus, apsekošanu, kontroluzmērījumus, demontāžu, utilizāciju, montāžu, fasādes un klāja pieslēgumu apdari, hidroizolāciju, ūdens novadīšanu, nodokļus un citas izmaksas, kas nepieciešamas pilnīgai darbu izpildei. Papildu izmaksas, kas nav norādītas piedāvājumā, netiks atzītas.
5.3. Piedāvājuma cenai jābūt nemainīgai visā piedāvājuma spēkā esības laikā un līguma izpildes laikā, izņemot rakstiski saskaņotas pasūtītāja ierosinātas apjoma izmaiņas.
6.  Iesniedzamie dokumenti
6.1. Aizpildīta un parakstīta piedāvājuma vēstule (1. pielikums).
6.2. Aizpildīta un parakstīta tehniskā specifikācija (2. pielikums).
6.3. Apliecinājums par objekta apsekošanu (3. pielikums).
6.4. Darbu izpildes kalendārais grafiks vai darbu organizācijas apraksts, apliecinot darbu pabeigšanu līdz 2026. gada 1. novembrim.
6.5. Informācija par vismaz vienu līdzvērtīgu koka nesošo konstrukciju, terases vai balkona atjaunošanas objektu pēdējo trīs gadu laikā, norādot pasūtītāju un kontaktpersonu.
7.  Pretendentu kvalifikācijas prasības
7.1. Pretendenta saimnieciskā vai profesionālā darbība ir reģistrēta normatīvajos aktos noteiktajā kārtībā, un tam ir līguma izpildei nepieciešamā pieredze, personāls, instrumenti un civiltiesiskā apdrošināšana, ja tāda nepieciešama.
7.2. Pretendents atbild par piesaistīto apakšuzņēmēju un speciālistu darbu tādā pašā apmērā kā par savu darbu.
8.  Piedāvājumu vērtēšana un rezultātu paziņošana
8.1. Vispirms pārbauda piedāvājuma atbilstību cenu aptaujas prasībām un prasīto dokumentu esību.
8.2. Piedāvājuma izvēles kritērijs ir zemākā kopējā cena bez PVN starp prasībām atbilstošiem piedāvājumiem.
8.3. Pasūtītājam ir tiesības lūgt pretendentam precizēt piedāvājumu, ja precizējums nemaina piedāvājuma būtību vai cenu.
8.4. Pasūtītājs paziņos rezultātu pretendentiem pēc lēmuma pieņemšanas.
9.  Noteikumu pielikumi
9.1. 1. pielikums - Pretendenta piedāvājuma vēstules forma.
9.2. 2. pielikums - Tehniskā specifikācija.
9.3. 3. pielikums - Apliecinājums par objekta apsekošanu.

